荃新天地

荃新天地是香港新界荃灣區嘅一個商場。第1期面積300,000平方呎，設有40,000平方呎嘅露天園林廣場，以及1個面積達8,000呎、全港最大嘅巨型「直立花園」。第1期擁有180間商舖，上蓋物業係萬景峰，由信和置業管理。第2期就佔地200,000平方呎，上蓋物業係御凱，同樣由信和置業管理。第2期喺2009年9月試業，2010年10月舉行開幕儀式。

賀歲活動 
荃新天地係其中一個無綫電視時不時會選擇進行大型農曆新年慶祝節目嘅地方，以下係歷年節目嘅部份資料：

事件 
 2012年8月26號朝早8點15分，一架往東涌逸東邨嘅E31線雙層巴士，喺荃灣大河道同沙咀道交界，失控撞倒一名過緊馬路嘅70歲老婦，佢被彈上安全島並且昏迷；之後巴士剷上荃新天地對開行人路，撞到一個電箱同埋一男一女途人，然後衝入一期商場通道同一間舖頭，最後俾天花板頂住車頂而停低。巴士車長同車上一名外籍女乘客受傷。五名傷者被送去仁濟醫院。
 2016年7月20號下晝近4點，荃新天地2期一間食肆嘅廚房油煙槽懷疑搶火，冒出大量濃煙，商場一名便利店職員吸入濃煙不適送院。
2019年11月10號香港反送中運動期間，幾十名着黑色衫褲嘅市民喺商場發起「和你shop」活動，初時過程和平，但去到下晝4點10分左右，防暴警察突然進入商場，引起商場內示威者同人群不滿，而指罵警員，期間警察喺商場入面施放胡椒噴霧，令部分人不適。
喺2020年香港立法會選舉民主派初選入面，荃新天地二期嘅Sogno Gelato雪糕店本來想借場地嚟做初選票站，但管理公司話咁做係違反租約，要求對方取消安排，唔係就終止租約

荃新天地Citywalk

香港商場
荃灣